ananddey/assamese-wiki-corpus huggingface dataset:
দেৱদাস বনজাৰে

দেৱদাস বনজাৰে (, ১৯৪৭ - ২০০৫): সৎনামী সকলৰ প্ৰধান নৃত্য পন্থীক আন্তঃৰাষ্ট্ৰীয় পৰ্যায়ত প্ৰতিষ্ঠা কৰা এগৰাকী বিশিষ্ট নৰ্তক শিল্পী ।

২১ মে ১৯৭৫ চনত ভূতপূৰ্ব ৰাষ্ট্ৰপতি মহামহিম ফকৰুদ্দিন আলি আহমেদে গণতন্ত্ৰ দিৱসৰ পেৰেডৰ প্ৰস্তুতিত আনন্দিত হৈ ৰাষ্ট্ৰপতি ভৱনলৈ প্ৰস্তুতিৰ অৰ্থে আমন্ত্ৰিত কৰে আৰু নিজ হাতে সোণৰ পদকেৰে সন্মানিত কৰিছিল।

তেওঁৰ জীৱন প্ৰথমৰ পৰাই বহুত কষ্ট আৰু অভাৱত অতিক্ৰম কৰিছিল। তেওঁৰ জীৱন কাহিনীক বিশিষ্ট সাহিত্যিক ড॰ পৰদেশী ৰাম বৰ্মাই আৰুগ ফুল নামৰ কিতাপত প্ৰকাশ কৰিছে।

মৃত্যু

২৬ আগষ্ট ২০০৫ চনত এক পথ দুৰ্ঘটনাত দেৱদাস বনজাৰেৰ মৃত্যু হয়।

তথ্য সংগ্ৰহ

শ্ৰেণী:ভাৰতীয় নৃত্যশিল্পী
চাৰ্লছ আলেকজেণ্ডাৰ ব্ৰুছ

চাৰ্লছ আলেকজেণ্ডাৰ ব্ৰুছ (; ১১ জানুৱাৰী ১৭৯৩ – ২৩ এপ্ৰিল ১৮৭১) তাত তেঁও স্থানীয় চিংফৌ লোকসকলক এই গছৰ পাতৰ পৰা প্ৰস্তুত কৰা পানীয় গ্ৰহণ কৰা দেখিছিল আৰু তেঁও বিছা গামৰ পৰা সেই গছৰ পাত আৰু বীজ বৈজ্ঞানিকভাৱে পৰীক্ষণৰ বাবে সংগ্ৰহ কৰি অনাৰ যো-যা চলাইছিল। ইয়াৰ কিছু দিনৰ পিছতেই তেঁওৰ মৃত্যু হোৱাত, তেঁও এই গছৰ প্ৰকৃত শ্ৰেণীবিভাজন জানিবলৈ সক্ষম নহ'ল। ১৮৩০ চনত তেঁওৰ ভাতৃ চাৰ্লছ আলেকজেণ্ডাৰ ব্ৰুছে অসম চাহৰ পাত কলিকতাৰ উদ্ভিদবিদ্যাৰ উদ্যানলৈ সঠিক পৰীক্ষণৰ বাবে প্ৰেৰণ কৰিছিল। অৱশেষত তাতে এই উদ্ভিদক চাহ গছ, বা Camellia sinensisৰ এটা প্ৰকাৰ বুলি চিনাক্তকৰণ কৰা হৈছিল, যিটো চীনা প্ৰকাৰ Camellia sinensis var. sinensisৰ সৈতে একে নহয়।

চাহ উদ্যোগ

১৮৩৫ চনত চাৰ্লছ আলেকজেণ্ডাৰ ব্ৰুছক ইষ্ট ইণ্ডিয়া কোম্পানীয়ে অসমত চাহ উদ্যোগ স্থাপন কৰিবলৈ দায়িত্ব প্ৰদান কৰে। ১৮৩৬ চনত তেওঁ সন্য বাহিনীৰ পৰা অব্যাহতি লয় আৰু তেওঁক অসম চাহ বাগিচা সমূহৰ পৰিদৰ্শক নিযুক্ত কৰা হয়।

শ্ৰেণী:যুক্তৰাজ্যৰ ব্যক্তি
শ্ৰেণী:মৃত ব্যক্তি
শ্ৰেণী:অভিযাত্ৰী
মিহো ইমাডা

মিহো ইমাডা হিৰোচিমাৰ আকিটছুৰ অঞ্চলৰ ইমাডা শ্বুজো নামৰ চেক নিৰ্মাণশালাৰ এগৰাকী মুখ্য চেক নিৰ্মাতা বিশেষজ্ঞ । ইমাডাই বিশ্বৰ কিছুমান উন্নতমানৰ চেক তৈয়াৰ কৰাৰ সুনাম অৰ্জন কৰিছে।

মদ নিৰ্মাণশালা

জাপানৰ গ্ৰাম্য হিৰোচিমাত অৱস্থিত এখন সৰু মদ নিৰ্মাণশালা নাম ইমাডা শ্বুজো। ইয়াত আন্তঃৰাষ্ট্ৰীয়ভাৱে প্ৰশংসিত জিঞ্জো-শৈলীৰ চেক প্ৰস্তুত কৰা হয়।এইটো এনে কিছুমান চেক নিৰ্মাণশালাৰ ভিতৰত অন্যতম, যিটো এগৰাকী মহিলা চেক ট’জি [জা]য়ে নেতৃত্ব দি চলাই আছে। ইমাদা হিৰোচিমাৰ আকিটছু অঞ্চলত ডাঙৰ-দীঘল হৈছিল, যি ঠাই জিঞ্জো শৈলীৰ চেক প্ৰস্তুতৰ জন্মস্থান হিচাপে বিখ্যাত আৰু তাৰ কোমল পানীৰ বাবে পৰিচিত। ১৮৬৮ চনৰ পৰা ইমাদা ছুজো নামৰ চেক নিৰ্মাণশালা খন এটা পৰিয়ালৰ দ্বাৰা পৰিচালিত হৈ আহিছে ​​আৰু মাহো ইমাদা এই ব্ৰুৱেৰী অৰ্থাৎ চেক নিৰ্মাণশালাতে ডাঙৰ-দীঘল হৈছিল। দেউতাক আৰু দাদাকৰ পৰা চেক প্ৰস্তুত কলা শিকিছিল যদিও ১৯৯৩ চনত চেক উৎপাদনৰ বিষয়ে অধিক জানিবলৈ নেচনেল ৰিচাৰ্চ ইনষ্টিটিউট অৱ ব্ৰুইঙতোত নামভৰ্তি কৰে।দুই দশক ধৰি,হিৰোচিমাৰৰ সুকীয়া জলবায়ুত হোৱা কৃষি ঐতিহ্য বহন কৰা ধানেৰে প্ৰচলিত চেক প্ৰস্তুত কৰাৰ লক্ষ্যৰে তেওঁ প্ৰায় একক প্ৰচেষ্টাত এটা পুৰণি ধানৰ জাত পুনৰ জীৱন্ত কৰি তুলিছে। তেওঁ কৈছে: “এইধান বিধ মইয়েই একক প্ৰচেষ্ঠাৰে পুনৰুজ্জীৱিত কৰিছিলো, আৰু আজি পৰ্যন্ত এই ধানক চেকত ব্যৱহাৰ কৰা একমাত্ৰ ব্যক্তিও মইয়ে।” "

ইতিহাস

মহিলাসকলে প্ৰাচীন কালৰ পৰাই চেক প্ৰস্তুতিৰ কাম কৰি আহিছে আৰু এইকুচিকামিজাকে (মুখত চোবাই খোৱা চেক)ৰ কেইবাটাও প্ৰস্তুত কাহিনী আছে। প্ৰাচীন চেক ঐতিহ্য অনুসৰি, মহিলাসকলেই প্ৰথম চেক নিৰ্মাতা আছিল। খ্ৰীষ্টপূৰ্ব ৩০০ ৰ পৰা খ্ৰীষ্টাব্দ ৩০০ চনলৈ থকা ইয়ায়োই যুগত মন্দিৰৰ সেবিকা, যাক মিকো বোলা হয়, তেওঁলোকে দেৱতাসকলৰ উদ্দেশ্যে নিবেদন হিচাপে এই পানীয় প্ৰস্তুত কৰিছিল।

বঁটা

২০২০ চনৰ ২৩ নৱেম্বৰত ঘোষণা কৰা বিবিচিৰ ১০০ গৰাকী প্ৰেৰণাদায়ক মহিলাৰ তালিকাত ইমাদা অন্তভুক্ত হৈছিল ।

তথ্যসূত্ৰ
আন্না কেথাৰিনা জেংগাৰ

আন্না কেথাৰিনা জেংগাৰ (প্ৰায় ১৭০৪–১৭৫১) এগৰাকী আমেৰিকান প্ৰকাশক আৰু আমেৰিকাত বাতৰি কাকত প্ৰকাশ কৰা প্ৰথম মহিলা।

তেওঁৰ পৰিয়ালে জাৰ্মানীৰ ফল্জ অঞ্চলৰপৰা পলায়ন কৰিছিল, ১৭০৪ চনৰ আশে-পাশে তেওঁৰ জন্ম হৈছিল আন্না কেথাৰিনা মাউল নামে, সম্ভৱতঃ ইংলেণ্ড বা নেদাৰলেণ্ডত।

তেওঁৰ স্বামীয়ে নিউয়ৰ্কৰ মুদ্ৰক উইলিয়াম ব্ৰেডফোৰ্ডৰ লগত কাম কৰিছিল, ১৯৫৫ চনত ধৰাবন্ধা কৰ্মচাৰীৰ পৰা গৈ চাকৰৰ পৰা আগবাঢ়ি গৈ, এজন যাত্ৰীৰ দৰে গৈ শেষত ১৭২৫ চনত ব্ৰেডফোৰ্ডৰ অংশীদাৰ হয়।

গৱৰ্ণৰৰ সৈতে তেওঁলোকৰ সংঘাত তীব্ৰতৰ হোৱাৰ লগে লগে বিৰোধীয়ে নিউ-য়ৰ্ক উইকলি জাৰ্নেল নামৰ এখন কাকত প্ৰতিষ্ঠা কৰে আৰু জন জেংগাৰক সম্পাদক, প্ৰকাশক আৰু ছপাশাল হিচাপে লৈছিল। কুপাৰে পাঁচটা গীত লিখিছিল যিবোৰ কিতাপখনৰপৰাই ৰূপান্তৰিত হৈছিল। ১৯৪৬ চনৰ ৪ অক্টোবৰত এনবিচি ৰেডিঅ'ত হাইৱেজ ইন মেলোডীৰ খণ্ডত এইবোৰ পৰিৱেশন কৰা হৈছিল।

তথ্যসূত্ৰ

শ্ৰেণী:প্ৰকাশক
শ্ৰেণী:ব্যৱসায়ী
টুম্বুকা সাহিত্য

টুম্বুকা সাহিত্য হ’ল টুম্বুকা ভাষাত ৰচিত লিখিত আৰু মৌখিক ৰচনাৰ সমষ্টি। টুম্বুকা হ’ল এটা বাণ্টু ভাষা, যি মূলতঃ মালাউই, জাম্বিয়া আৰু তাঞ্জানিয়াৰ কিছু অংশত প্ৰচলিত। ইয়াৰ ভিতৰত পৰম্পৰাগত মৌখিক আখ্যান, কবিতা, প্ৰবচন, লোককথাৰ লগতে আধুনিক কল্পকাহিনী, নাটক আৰু পাণ্ডিত্যপূৰ্ণ কৰ্মৰাজি অন্তৰ্ভুক্ত।

ঐতিহাসিক পটভূমি

টুম্বুকা লোকসকলৰ মৌখিক সাহিত্যৰ এক চহকী পৰম্পৰা আছে। ইয়াৰ ভিতৰত কাহিনী কোৱা (নথানো), সাঁথৰ, গান, প্ৰশংসামূলক কবিতা আৰু প্ৰবচন আদি অন্যতম। মৌখিক আখ্যানসমূহে সামাজিক, নৈতিক আৰু শৈক্ষিক কামত সহায় কৰিছিল আৰু প্ৰজন্মৰ পিছত প্ৰজন্ম ধৰি সাংস্কৃতিক নীতি-নিয়মসমূহ বহন কৰি আহিছিল।

লিখিত সাহিত্য

মিছনেৰী শিক্ষাৰ সৈতে সংগতি ৰাখি লিখিত টুম্বুকা সাহিত্যৰ উত্থান ঘটে। আৰম্ভণিৰ প্ৰকাশনসমূহৰ ভিতৰত ধৰ্মীয় গ্ৰন্থৰ অনুবাদ আৰু বিদ্যালয়ৰ পাঠ্যপুথি আছিল। বহু বছৰৰ পাছত চুটিগল্প, কবিতা আৰু নাটকসহ ধৰ্মনিৰপেক্ষ ৰচনাৰ বিকাশ ঘটে।

উল্লেখনীয় অৱদানকাৰীসকল হ’ল:
যেচায়া জেৰেঞ্জী মৱাচী (১৮৯২–১৯৮২): কবিতা আৰু গদ্য প্ৰকাশ কৰা প্ৰথম টুম্বুকা লেখকসকলৰ ভিতৰত এগৰাকী।
এডৱাৰ্ড বনালা: টুম্বুকা ভাষাত নাটক আৰু চুটি গল্পৰ বাবে পৰিচিত।
সমসাময়িক লেখকসকল: তেওঁলোকে টুম্বুকা আৰু ইংৰাজী দুয়োটা ভাষাতে সাহিত্য ৰচনা কৰে। তেওঁলোকৰ ৰচনাত প্ৰায়ে পৰিচয়, ৰাজনীতি আৰু সাংস্কৃতিক ধাৰাবাহিকতাৰ বিষয়বোৰ প্ৰকাশ পায়।

তথ্যসূত্ৰ

শ্ৰেণী:লোকসাহিত্য
ঘূৰ্ণীবতাহ

]] মাহত কানাডাৰ মেনিটোবাৰ এলিৰ কাষ চাপি অহা এলিয়ে টৰ্নেডো।
ঘূৰ্ণীবতাহ (ইংৰাজী: Tornado (টৰ্ণেডো)) হৈছে এটা অতি বেগেৰে বলা ঘূৰ্ণীয়মান বায়ুৰ স্তম্ভ, যাৰ পৃথিৱী পৃষ্ঠ আৰু মেঘৰ লগত সংযোগত থাকে, বা কেতিয়াবা এটুকুৰা মেঘৰ তলৰ অংশৰ সৈতে। ইয়াক টুইষ্টাৰ আৰু চাইক্লোন বুলিও কোৱা হয়, যদিও চাইক্লোন শব্দটো বায়ুমণ্ডলবিদ্যাত সাধাৰণতে এটা নিৰ্বল চাপৰ অঞ্চলৰ কেন্দ্ৰত থকা বায়ু প্ৰণালীৰ বাবে ব্যৱহাৰ কৰা হয়, য'ত উত্তৰ গোলাৰ্ধত বতাহবোৰ ঘড়ীৰ বিৰোধী দিশত আৰু দক্ষিণ গোলাৰ্ধত ঘড়ীৰ দিশত ঘূৰে। ঘূৰ্ণীবতাহ বিভিন্ন আকৃতি আৰু আকাৰত দেখা যায়, আৰু সিহঁত প্ৰায় সময়ত (যদিও সদায় নহয়) মেঘৰ তলৰ পৰা উৎপন্ন হোৱা ঘন মেঘৰ টুকুৰাৰ ৰূপত দৃশ্যমান হয়, যাৰ তলত ঘূৰ্ণীয়মান ধূলি আৰু আৱৰ্জনা থাকে। অধিকাংশ ঘূৰ্ণীবতাহৰ বতাহৰ বেগ প্ৰতি ঘণ্টাত ১১০ কিল'মিটাৰতকৈ কম, প্ৰস্থত প্ৰায় ১৫০ ফুট আৰু কেইব কিল'মিটাৰ যাত্ৰা কৰাৰ পিছত অন্তৰ্ধান হয়। সৰ্বাধিক বেগৰ ঘূৰ্ণীবতাহৰ বতাহৰ গতি প্ৰতি ঘণ্টাত ৩০০ কিল'মিটাৰতকৈ বেছি হ’ব পাৰে, প্ৰস্থত ৩ কিল'মিটাৰতকৈ ডাঙৰ হ’ব পাৰে, আৰু মাটিত ১০০ কিল'মিটাৰতকৈ অধিক দূৰত্ব অতিক্ৰম কৰিব পাৰে।

তথ্যসূত্ৰ

শ্ৰেণী:বিজ্ঞান
শ্ৰেণী:জলবায়ু বিজ্ঞান
শ্ৰেণী:ভূগোল
প্ৰজাতি (জীৱবিদ্যা)

]]ৰ পাছৰ এটা বৰ্গীয় স্থান
প্ৰজাতি হ'ল জীৱবৈজ্ঞানিক শ্ৰেণীবিভাজনৰ এটা ভিত্তি গোট আৰু প্ৰধান বৰ্গীয় স্থান। সাধাৰণতে, প্ৰজাতি শব্দই নিজৰ মাজতেই প্ৰজনন কৰিব পৰা আৰু প্ৰজনন ক্ষম সন্ততি জন্ম দিয়া এটা বৃহৎ গোটক বুজায়। প্ৰজাতিৰ এই সংজ্ঞাটো প্ৰৰ্যাপ্ত যদিও, বহু ক্ষেত্ৰত ডি এন এৰ সাদৃশ্য, দৈহিক গঠন, পৰিৱেশ সমন্ধীয় স্থান আদি বিভিন্ন পৰিভাষাৰ দ্বাৰা প্ৰজাতি এটা সংজ্ঞাবদ্ধ কৰা হয়, এনে ধৰণৰ জটিলতাবোৰকে প্ৰজাতিগত সমস্যা বুলি কোৱা হয়। স্থানীয় ভাবে আহৰণ কৰা বিভিন্ন বিশেষত্বৰ বাবে প্ৰজাতি এটাক উপ-প্ৰজাতিৰ (উদ্ভিদবিদ্যাত প্ৰকাৰভেদ) দৰে গৌণ গোটতো ভাগ কৰা হয়।

সাদৃশ্যৰ ওপৰত ভিত্তি কৰি, একে পূৰ্বজৰ পৰা অহা জীৱবোৰক একেটা গণৰ স্থান দিয়া হয়। দৈহিক গঠন, যদি সম্ভৱ জিনৰ অনুক্ৰম আদিৰ তুলনাৰ দ্বাৰা প্ৰজাতি এটা নিৰ্ধাৰণ কৰা হয়।

সকলো প্ৰজাতিকে এটা দ্বৈৰাশিক নাম দিয়া হয়, তাৰে প্ৰথম অংশটোক গণবাচক নাম বোলে। প্ৰজাতিটো যিটো গণৰ অন্তৰ্ভুক্ত সেই গণৰ নামটোৱেই হ'ল গণবাচক নাম। দ্বিতীয় অংশটোক প্ৰজাতিগত নাম (কেৱল প্ৰাণীবিজ্ঞানত ব্যৱহৃত) বা প্ৰজাতিগত উপাধি (epithet, উদ্ভিদবিজ্ঞান আৰু প্ৰাণীবিজ্ঞানত ব্যৱহৃত) বোলে। উদাহৰণ স্বৰূপে Boa constrictor হ'ল Boa গণৰ অন্তৰ্গত চাৰিটা প্ৰজাতিৰ ভিতৰৰে এটা প্ৰজাতিৰ নাম। জীৱবিজ্ঞানৰ তত্ত্ব আৰম্ভ আৰু পৰীক্ষা কৰাৰ বাবে আৰু জৈৱবিচিত্ৰতা নিৰ্ধাৰণত প্ৰজাতি শব্দৰ ব্যৱহাৰ যোগ্য সংজ্ঞা আৰু প্ৰজাতি চিনাক্তকৰণৰ এটা নিৰ্ভৰযোগ্য পদ্ধতি অতি প্ৰয়োজনীয়, আনহাতে ব্যাপক পৰ্যায়ৰ অধ্যয়নৰ বাবে পৰিয়ালৰ দৰে অন্য বৰ্গীয় স্থানবোৰ বিবেচনা কৰা হয়। সাধাৰণতে, জীৱাশ্মৰ পৰাহে জ্ঞাত বিলোপ্ত প্ৰজাতিৰ বৰ্গীকৰণ কৰাটো অতিশয় জটিল কাৰ্য, সেইবাবে জীৱাশ্ম ভিত্তিক অধ্যয়নত পৰিয়ালৰ দৰে উচ্চ বৰ্গীয় স্থান সমূহহে ব্যৱহাৰ কৰা হয়। বেক্টেৰিয়া আৰু আৰ্কিয়াক বাদ দি পৃথিৱীত প্ৰায় ৮.৭ নিযুত প্ৰজাতি আছে ঠাৱৰ কৰা হৈছে, যিটো পূৰ্বতে ২ ৰ পৰা ১০০ নিযুত বুলি অনুমান কৰা হৈছিল।

তথ্য সংগ্ৰহ

বাহ্যিক সংযোগ

শ্ৰেণী:বৈজ্ঞানিক শ্ৰেণীবিন্যাস
শ্ৰেণী:জীৱবিজ্ঞান
২০০ (সংখ্যা)

২০০ (দুশ) হৈছে ১৯৯-ৰ পিছৰ আৰু ২০১-ৰ আগৰ প্ৰাকৃতিক সংখ্যা।

গণিতত ২০০ এটা প্ৰচুৰ (অধিক) সংখ্যা (abundant number), কিয়নো ইয়াৰ উপযুক্ত গুণনীয়কসমূহৰ যোগফল ২৬৫, যি নিজ সংখ্যা ২০০তকৈ বেছি।

এই সংখ্যাটো পাডোভান ক্ৰমত দেখা যায়, য’ত ইয়াৰ আগত আছে ৮৬, ১১৪, আৰু ১৫১। এই সংখ্যাটোৰ মান ৮৬ আৰু ১১৪ৰ যোগফল।

ইউলাৰৰ ট'টিয়েন্ট ফাংচন φ(x)ৰ প্ৰথম ২৫টা সংখ্যাৰ যোগফল হৈছে ২০০।

২০০ হৈছে তলৰ দহভিত্তিক ক্ষুদ্ৰতম আনপ্ৰাইমেবল সংখ্যা — যাক ইয়াৰ যিকোনো এটা অংক সলনি কৰি কোনো মৌলিক সংখ্যালৈ ৰূপান্তৰিত কৰিব নোৱাৰি। ইয়াক এটা হৰ্ষদ সংখ্যা বুলিও কোৱা হয়।

২০০ হৈছে এটা একিলিছ সংখ্যা।

তথ্যসূত্ৰ

শ্ৰেণী:সংখ্যা
শ্ৰেণী:গণনা
শ্ৰেণী:গণিত
উপপাদ্য

]] এই উপপাদ্যৰ ৩৭০ধৰণৰ প্ৰমাণ আছে।

উপপাদ্য হৈছে জ্যামিতীয় প্ৰতিজ্ঞা। ইয়াক স্বতঃসিদ্ধ ভাৱে বা পূৰ্বে প্ৰতিস্থিত কোনো বিবৃতিৰ ভিত্তিত প্ৰমাণৰ দ্বাৰা সত্য বুলি গ্ৰহণ কৰা হয়। সেয়ে ই এক স্ব-স্বতঃসিদ্ধ বিবৃতি। উপপাদ্যবোৰ একোটা স্বতঃসিদ্ধৰ যুক্তিপূৰ্ণ ফলাফল, যাৰ এক বা একাধিক যুক্তিপূৰ্ণ প্ৰমাণ থাকে। এই প্ৰমাণে উপপাদ্য একোটাক ন্যায্যতা প্ৰদান কৰে। প্ৰমাণিত উপপাদ্যৰ বৈজ্ঞানিক ভিত্তি সমূহ পৰীক্ষণ মূলক।
প্ৰতিটো উপপাদ্যই দুটা অংশযুক্ত একোটা জটিল উক্তিৰ দ্বাৰা প্ৰকাশ কৰা হয়:
(যদি)-ৰে আৰম্ভ হোৱা আৰু
(গতিকে/তেন্তে)-ৰে আৰম্ভ হোৱা ।
প্ৰথম অংশটোত প্ৰদত্ত চৰ্তটো উল্লেখ থাকে বা ই ইতিমধ্যে পূৰ্বানুমান ভিত্তিত প্ৰতিস্থিত। দ্বিতীয় অংশটো প্ৰমাণ কৰিব লগা অংশ বা অজ্ঞাত অংশ। ইয়াক মন্তব্য বা সিদ্ধান্ত গ্ৰহণ কৰিব লগা বুলিও কোৱা হয়।

প্ৰমাণৰ বিভিন্ন অংশ

যিকোনো এটা উপপাদ্যৰে বিধিসন্মত প্ৰমাণৰ ৬টা অংশ থাকে:
উপপাদ্যটোৰ উক্তি
চিত্ৰ
পূৰ্বানুমান
মন্তব্য/সিদ্ধান্ত গ্ৰহণ
অংকন
সু-শৃংখলীত প্ৰমাণ

তথ্যসূূত্ৰ

শ্ৰেণী:গণিত
কুৰিচিয়া

কুৰিচিয়া (Kurichiya) বা কুৰিচিয়াৰ সকল হ’ল ভাৰতৰ কেৰালাৰ এক মাতৃপ্ৰধান জনজাতি। তেওঁলোকক হিল ব্ৰাহ্মণ বা মালাই ব্ৰাহ্মণ বুলিও জনা যায়। এই জনজাতিৰ লোকসকল মূলতঃ কেৰালাৰ ৱায়ানাদ আৰু কান্নুৰ জিলাত সিঁচৰিত হৈ আছে। কৃষি কাৰ্যত নিয়োজিত কুৰিচিয়ানসকল কেৰালাৰ অন্যতম অনুসূচিত জনজাতি।

নামৰ উৎস

ধনুৰ্বিদ্যা আৰু গুলীবৰ্ষণত পাকৈত হোৱাৰ বাবে কুইলামৰ কোটায়াম ৰজাই এই শ্ৰেণীৰ লোকসকলক 'কুৰিচিয়ান' নাম দিছিল। 'কুৰিচিয়ান' শব্দটো দুটা শব্দৰ পৰা উদ্ভৱ হৈছে— কুৰি (লক্ষ্য) আৰু চিয়ান (মানুহ)।

জাতিগত সম্পৰ্ক

কুৰিচিয়াসকলে নিজকে তেওঁলোকৰ চাৰিওফালে থকা আন সকলো সামাজিক গোটতকৈ উচ্চ বুলি গণ্য কৰে, আনকি ব্ৰাহ্মণতকৈও। তেওঁলোকে "আচাৰ-ব্যৱহাৰৰ পবিত্ৰতাৰ উচ্চ স্তৰ" মানি চলে, আনকি এজন নাম্বুথিৰী ব্ৰাহ্মণৰ স্পৰ্শকো তেওঁলোকে অশুদ্ধ বুলি গণ্য কৰে।

তথ্যসূত্ৰ

শ্ৰেণী:ভাৰতৰ জনগোষ্ঠী
কৰুণা কান্ত কলিতা

কৰুণা কান্ত কলিতা অসমৰ এজন শিক্ষাবিদ, বক্তা আৰু শ্ৰীমন্ত শঙ্কৰদেৱ সঙ্ঘৰ প্ৰাক্তন পদাধিকাৰ। তেখেতৰ জন্ম হৈছিল কামৰূপ জিলাৰ ৰামদিয়া মৌজাৰ হাঁহদিয়া গাঁৱত, ১৯৪৩ বৰ্ষৰ ১ মাৰ্চত। পিতৃৰ নাম নন্দিৰাম কলিতা আৰু মাতৃৰ নাম দিব্যপ্ৰভা কলিতা।

শিক্ষা

প্ৰাথমিক শিক্ষাৰ অন্তত তেখেতে ১৯৬০ চনত হাজো উচ্চ মাধ্যমিক বিদ্যালয়ৰ পৰা মেট্ৰিক, ১৯৬২ বৰ্ষত বি. বৰুৱা কলেজৰ পৰা ইণ্টাৰমিডিয়েট, ১৯৬৪ বৰ্ষত নলবাৰী কলেজৰ পৰা স্নাতক আৰু ১৯৮১ বৰ্ষত গুৱাহাটী বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিপ্ল’মা সুখ্যাতিৰে উত্তীৰ্ণ হয়।

শ্ৰীমন্ত শঙ্কৰদেৱ সঙ্ঘলৈ অৱদান

শিক্ষকতাৰ বৃত্তিৰে কৰ্ম জীৱনৰ পাতনি মেলা কলিতাই ঢকুৱাখানা উচ্চতৰ মাধ্যমিক বিদ্যালয়ৰ পৰা অধ্যক্ষ পদত থাকোঁতে অৱসৰ গ্ৰহণ কৰে। তেখেতে ঢকুৱাখানাত কৰ্মৰত অৱস্থাতেই শ্ৰীমন্ত শঙ্কৰদেৱ সঙ্ঘৰ লগত নিবিড়ভাৱে আত্মনিয়োগ কৰি এজন সুবক্তা আৰু সংগঠক ৰূপে জনমানসত প্ৰতিষ্ঠা লাভ কৰে৷ ১৯৯১ বৰ্ষত কলিতাদেৱে শ্ৰীমন্ত শঙ্কৰদেৱ সঙ্ঘৰ উপ-পদাধিকাৰ আৰু ১৯৯৩ বৰ্ষত সঙ্ঘৰ পদিধিকাৰ আসনৰ বাবে নিৰ্বাচিত হৈ ২০০২ খ্ৰীষ্টাব্দলৈকে আৰু ২০০৫ বৰ্ষৰ পৰা ২০১০ বৰ্ষলৈকে শ্ৰীমন্ত শঙ্কৰদেৱ সঙ্ঘৰ সৰ্বোচ্চ পদবী পদাধিকাৰ ৰূপে কাৰ্যনিৰ্বাহ কৰে। তেখেতৰ কাৰ্যকালতেই সঙ্ঘৰ ভালেসংখ্যক আঁচনি কাৰ্যকৰী আৰু শুভাৰম্ভ কৰা হৈছিল৷ তাৰ ভিতৰত আধ্যাত্মিক চিন্তা-চৰ্চাৰে নৱ প্ৰজন্মক গঢ় দিয়াৰ উদ্দেশ্যে শিশু সমাৰোহ, আই সমাৰোহ, যুৱ সমাৰোহ, সেৱাবাহিনী গঠন আদি, মণিকাঞ্চন বাৰ্তালোচনী প্ৰকাশ, ইংলিছ জাৰ্ণেল ‘মহাপুৰুষজ্যোতি’, ইত্যাদি উল্লেখযোগ্য।

মৃত্যু

২০১৪ চনৰ ২৬ ডিচেম্বৰত কৰুণা কান্ত কলিতাৰ মৃত্যু হয়। তেওঁৰ বিয়োগত অসমৰ মুখ্যমন্ত্ৰী শ্ৰীযুত তৰুণ গগৈ দেৱে গভীৰ শোক প্ৰকাশ কৰাৰ লগতে মৃত্যুৰ পাছদিনা তেওঁ কলিতাৰ গৃহত উপস্থিত হৈ পৰিয়ালবৰ্গক সমবেদনা যাঁচে।

তথ্য সংগ্ৰহ

বাহ্যিক সংযোগ

শ্ৰেণী:অসমীয়া শিক্ষাবিদ
ফাইলচ (গুগল)

ফাইলচ (আগতে ফাইলচ গ' নামে জনা গৈছিল) হৈছে গুগলৰ দ্বাৰা উন্নীত কৰা এটা ফাইল ব্যৱস্থাপনা এপ, যাৰ জৰিয়তে ফাইল ব্ৰাউজিং, মিডিয়া ব্যৱহাৰ, সংৰক্ষণ পৰিষ্কাৰ আৰু অফলাইন ফাইল স্থানান্তৰ কৰা যায়। এই এপটো ৫ ডিচেম্বৰ ২০১৭ তাৰিখে গুগলে মুক্তি দিয়ে। ইয়াৰ উপৰিও চীনৰ বাবে এটা বিশেষ সংস্কৰণ ৩০ মে’ ২০১৮ তাৰিখে মুক্তি দিয়া হৈছিল।

৯ আগষ্ট ২০২১ তাৰিখে এই এপটোত Material You নক্সা সংযোজন কৰা হয়, য’ত ডাঙৰ বুটাম আৰু লেবেলৰ লগতে এণ্ড্ৰইড ১২-ৰ ডাইনামিক থিমিং সমৰ্থন অন্তৰ্ভুক্ত কৰা হয়।

বৈশিষ্ট্য

এই এপটো বৰ্তমান কেৱল এণ্ড্ৰইড অপাৰেটিং চিষ্টেমত উপলব্ধ আৰু ইয়াত তিনিটা টেব আছে: ক্লিন, ব্ৰাউজ আৰু শ্বেয়াৰ। গুগল পিক্সেল ডিভাইচত শ্বেয়াৰ টেবটো মেনু বুটামত ক্লিক কৰিলে দেখা পোৱা যায়।

ক্লিন মুড

এই অংশত ব্যৱহাৰ নোহোৱা এপ, ডাঙৰ ফাইল আৰু ডুপ্লিকেট ফাইল চিনাক্ত কৰা হয়, যিবোৰ ব্যৱহাৰকাৰীয়ে হয়তো আৰু প্ৰয়োজন নাপাব পাৰে। ইয়াৰ উপৰিও সংৰক্ষণ প্ৰায় পূৰ্ণ হ’লে ব্যৱহাৰকাৰীক জাননী প্ৰদান কৰে।

ইয়াত এটা ট্ৰাছ সুবিধাও আছে, য’ত ৰখা ফাইলসমূহ ৩০ দিনৰ পিছত স্থায়ীভাৱে মচি পেলোৱা হয়।

ব্ৰাউজ মুড

এই অংশত ওপৰত সাম্প্ৰতিকভাৱে ব্যৱহৃত ফাইলসমূহ ফ’ল্ডাৰ অনুসাৰে দেখুওৱা হয় আৰু তলত বিভিন্ন শ্ৰেণী থাকে, যেনে— “ডাউনলোডচ”, “ইমেজেচ”, “ভিডিঅ'চ”, “অ'ডিয়”, “ডকুমেণ্ট এণ্ড আদাৰ”, আৰু “এপচ”।

ইয়াৰ লগতে “ফেভাৰিট” ফ’ল্ডাৰ, “ছেফ ফ'ল্ডাৰ” (পেটাৰ্ন বা পিন ব্যৱহাৰ কৰি ফাইল সুৰক্ষিত কৰে), আৰু “ইণ্টাৰনেল ষ্ট'ৰ” আৰু “আদাৰ ষ্ট'ৰ”লৈ নিবলৈ দুটা বুটাম অন্তৰ্ভুক্ত আছে।

এই এপটোত এটা মিডিয়া প্লেয়াৰ/ইমেজ ভিউৱাৰো আছে আৰু গুগল ড্ৰাইভলৈ ফাইল বেকআপ লোৱাৰ সুবিধা প্ৰদান কৰে।

শ্বেয়াৰ মুড

ফাইলচএ ফাইল বা এপ পঠিয়াবলৈ আৰু গ্ৰহণ কৰিবলৈ পিয়াৰ-টু-পিয়াৰ শ্বেয়াৰিং ব্যৱহাৰ কৰে (যি কুইক শ্বেয়াৰৰ দ্বাৰা চালিত)। শ্বেয়াৰ কৰা বিষয়বস্তু ব্যক্তিগত ৰাখিবলৈ ই এনক্ৰিপচনো ব্যৱহাৰ কৰে।

তথ্যসূত্ৰ

বাহ্যিক সংযোগ

শ্ৰেণী:গুগল
মোহন ভাগৱত

মোহন মধুকৰ ভাগৱত ভাৰতৰ অন্যতম ৰাষ্ট্ৰবাদী সংগঠন ৰাষ্ট্ৰীয় স্বয়ংসেৱক সংঘৰ মুখ্য সংঘচালক৷ তেও কে এচ সুদৰ্শনৰ উত্তৰসূৰী হিচাপে ২০০৯ চনৰ মাৰ্চ মাহত দ্বায়িত্ব গ্ৰহণ কৰে৷

প্ৰাৰম্ভিক জীৱন

মোহন মধুকৰ ভাগৱত মহাৰাষ্ট্ৰৰ চন্দ্ৰপুৰ নামৰ চহৰত জন্ম হৈছিল৷তেও পৰিয়াল ৰাষ্ট্ৰীয় স্বয়ংসেৱক সংঘৰ লগত জৰিত৷

২০১৪ চনৰ ৬ জানুৱাৰীত, দি ইকনমিকচ্ টাইমচ্ত প্ৰকাশিত মতে স্বামী অসীমানন্দই এটি সাক্ষাৎকাৰত মোহন ভাগৱতক কিছু হিংসাতমক কাৰ্যসুচীৰ গুৰি ধৰোতা বুলি অভিযোগ উঠাইছিল যদিও সাক্ষাৎকাৰ প্ৰকাশৰ পাছত তেও এই মন্তব্য অস্বীকাৰ কৰে৷

তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ ব্যক্তি
বিষ্ণু

বিষ্ণু হিন্দু বৈষ্ণব সম্প্ৰদায়ৰ সৰ্বোচ্চ দেৱতা। আদি শংকৰ প্ৰমুখ্যে বিদগদ্ধ পণ্ডিতসকলৰ মতে, বিষ্ণু ঈশ্বৰৰ এটা প্ৰধান ৰূপ। আৰু তৈত্তিৰীয় শাখা আৰু ভগবদ গীতা আদি শ্ৰুতিশাস্ত্ৰবোৰত তেওঁক সৰ্বোচ্চ ঈশ্বৰৰ মৰ্য্যদা দিয়া হৈছে।

বিষ্ণু সহস্ৰনামত,
বিষ্ণুক পৰমাত্মা আৰু পৰমেশ্বৰ বুলি ঘোষণা কৰা হৈছে। এই গ্ৰন্থত তেওঁক সৰ্ব জীৱ আৰু সৰ্ববস্তুত ব্যাপি থকা সত্তা; অতীত, বৰ্তমান আৰু ভৱিষ্যত তথা অনাদি অনন্ত সময়ৰ প্ৰভু; সকলো অস্তিত্বৰ স্ৰষ্টা আৰু ধ্বংসকাৰী; বিশ্বচৰাচৰৰ ধাৰক, পোষক আৰু শাসক আৰু বিশ্বৰ সকল বস্তুৰ উৎসপুৰুষ হিচাপে বৰ্ণনা কৰা হৈছে।

পুৰাণৰ বিৱৰণ অনুসাৰে বিষ্ণুৰ গাৰ বৰণ ঘনমেঘৰ ন্যায় নীল (ঘনশ্যাম); তিনি চতুৰ্ভুজ আৰু শঙ্খ-চক্ৰ-গদা-পদ্মধাৰী। ভগবদ গীতা গ্ৰন্থত বিষ্ণুৰ বিশ্বৰূপেৰেও বৰ্ণনা দিয়া হৈছে। লোকবিশ্বাস অনুযায়ী, এই ৰূপৰ ধাৰণা বা কল্পনাৰ শক্তি সাধাৰণ মানুহৰ নাই।

পুৰাণত বিষ্ণুৰ দশাৱতাৰৰো বৰ্ণনা আছে। বিষ্ণুৰ এই দহ (১০)টা প্ৰধান অৱতাৰৰ মাজত ন জনৰ জন্ম অতীত হৈছে আৰু এজনৰ জন্ম ভৱিষ্যতে কলিযুগৰ শেষলগ্নত হ’ব বুলি হিন্দুসকলে বিশ্বাস কৰে। বিষ্ণু সহস্ৰনামত সৃষ্টিকৰ্তা ব্ৰহ্মাৰ উক্তিত বিষ্ণুকেই "সহস্ৰকোটি যুগ ধাৰী" বুলি উল্লেখ কৰা হৈছে। ইয়াৰ অৰ্থ, বিষ্ণুৰ অৱতাৰবোৰ সকলো যুগতেই জন্মগ্ৰহণ কৰি থাকে। ভগবদ গীতা অনুসৰি, ধৰ্মৰ পালন আৰু দুষ্টৰ দমন আৰু সন্তসকলক উদ্ধাৰ কৰিবৰ বাবে বিষ্ণুয়ে বিভিন্ন অৱতাৰ গ্ৰহণ কৰে। হিন্দুসকলৰ প্ৰায় সকলো শাখাসম্প্ৰদায়ত, বিষ্ণুক ৰাম, কৃষ্ণ আদি ঘাই ৰূপত পূজা কৰা হয়।

হিন্দু ধৰ্মৰ ত্ৰিমূৰ্তি ধাৰণাত ব্ৰহ্মাক বিশ্বব্ৰহ্মাণ্ড সৃষ্টিকাৰী, বিষ্ণুকে স্থিতিৰ প্ৰতীক আৰু শিৱক ধ্বংসৰ প্ৰতীক ৰূপে কল্পনা কৰা হৈছে। ভাগবত পুৰাণ অনুসৰি, ত্ৰিমূৰ্তিৰ এই তিনি দেৱতাৰ মাজত বিষ্ণুৰ পূজাই সবাতোকৈ বেছি ফলদায়ক।

তথ্যসূত্ৰ

Patrick Olivelle. "The Date and Provenance of the Viṣṇnu Smṛti." Indologica Taurinensia, 33 (2007): 149-163.

বাহ্যিক সংযোগ

Vishnu temple - Srirangam
Vishnu, a description (gurjari.net)
Vishnu, the god of Preservation, by Dr. C.P.Ramaswami Aiyar
BBC Religion & Ethics - Who is Vishnu (bbc.co.uk)
List of Vaishnava links (vaishnava.com)

শ্ৰেণী:হিন্দু দেৱতা
পুৰাণ ভগত (লোককথা)

পুৰাণ ভগত (পিছলৈ শ্ৰী চৌৰংগিনাথ) পাঞ্জাবী লোককথাৰ পৰা ছিয়ালকোটৰ এজন পৌৰাণিক ৰাজকুমাৰ।
কাহিনী অনুসৰি তেওঁ ছিয়ালকোটৰ গুৰ্জাৰ (গুজাৰ নহয়) ৰজা ছালভানৰ পুত্ৰ আৰু ৰাজকুমাৰ ৰাছালু গুৰ্জাৰৰ জ্যেষ্ঠ ভাতৃ আছিল।

পটভূমি

পুৰাণৰ জন্ম হৈছিল ৰজা চালবানৰ প্ৰথম পত্নী ৰাণী ইচিৰাৰ ঘৰত। জ্যোতিষীসকলৰ পৰামৰ্শ মতে পুৰাণক জীৱনৰ প্ৰথম ১২ বছৰ ৰজাৰ পৰা আঁতৰাই পঠিয়াই দিয়া হয়। কোৱা হয় যে ৰজাই পুত্ৰৰ মুখখন দেখা নাপালে। পুৰাণ আঁতৰত থকাৰ সময়তে ৰজাই নিম্নবৰ্ণৰ পৰিয়ালৰ লুনা নামৰ কণমানি ছোৱালী এজনীক বিয়া কৰাইছিল। ১২ বছৰ বিচ্ছেদৰ অন্তত পুৰাণ পুনৰ ৰাজপ্ৰসাদলৈ আহে। তাতে লুনাই তাইৰ সমান বয়সৰ পুৰাণৰ প্ৰতি ৰোমান্টিকভাৱে আকৰ্ষিত হৈ পৰিল। লুনাৰ সতি-সন্ততি হোৱাৰ বাবে পুৰানে তাইক নাকচ কৰে। সেইবাবে আঘাতপ্ৰাপ্ত লুনাই পুৰাণক তাইৰ সন্মানক অপমান কৰাৰ অভিযোগ উত্থাপন কৰে।

পুৰাণৰ অংগ কাটি হত্যা কৰিবলৈ নিৰ্দেশ দিয়া হয়।
সৈন্যই তেওঁৰ হাত-ভৰি কাটি হাবিৰ মাজত এটা কুঁৱাত পেলাই দিলে। এদিন গুৰু গোৰখনাথে অনুগামীৰ সৈতে পাৰ হৈ গৈ আছিল আৰু কুঁৱাৰ পৰা মাত শুনিলে। এটা মাত্ৰ সূতা আৰু কেঁচা মাটিৰ পাত্ৰ ব্যৱহাৰ কৰি তেওঁ পুৰাণক উলিয়াই আনিলে। পিছত বাবা গোৰ্খনাথে তেওঁক দত্তক লৈছিল। পুৰাণ নিজেই যোগী হৈ পৰিল।

জনপ্ৰিয় সংস্কৃতি

]] পুৰাণ ভগতৰ এটা সংস্কৰণ কাদিৰ য়াৰ
কাদিৰ য়াৰৰ দ্বাৰা ৰচিত পাঞ্জাবী কিছা পুৰাণ ভগতৰ এটা সংস্কৰণ।
পুৰণ ভগতৰ কিংবদন্তিক লৈ কেইবাখনো ভাৰতীয় ছবি নিৰ্মাণ কৰা হৈছে। ইয়াৰ ভিতৰত আছে: পেচি কৰণীৰ পুৰাণ ভগত (১৯২৮), দেবাকী বসুৰ পুৰণ ভগত (১৯৩৩), চতুৰ্ভুজ দোষীৰ ভক্ত পুৰাণ (১৯৪৯), ধীৰুভাই দেশাইৰ ভক্ত পুৰাণ (১৯৫২)।

লুনা (১৯৬৫), শিৱ কুমাৰ বতালৱীৰ পুৰাণ ভগতৰ কিংবদন্তিৰ আধাৰত নিৰ্মিত এখন মহাকাব্যিক পদ্য নাটক, যিখনক বৰ্তমান আধুনিক পাঞ্জাবী সাহিত্যৰ এক মাষ্টাৰপিছ বুলি গণ্য কৰা হয়,
আৰু যিয়ে আধুনিক পাঞ্জাবী কিছাৰ এক নতুন ধাৰাও সৃষ্টি কৰে। and which also created a new genre, of modern Punjabi kissa. যদিও কিংবদন্তিটোত লুনাক খলনায়ক হিচাপে চিত্ৰিত কৰা হৈছে, বটালভিয়ে তেওঁৰ যন্ত্ৰণাক কেন্দ্ৰ কৰি মহাকাব্যখনৰ সৃষ্টি কৰিছিল যাৰ ফলত তেওঁ খলনায়ক হৈ পৰিছিল। ১৯৬৭ চনত লুনাৰ বাবে বটালৱীয়ে সাহিত্য অকাডেমী বঁটা লাভ কৰা আটাইতকৈ কম বয়সীয়া ব্যক্তি হিচাপে পৰিগণিত হয়।

তথ্য সংগ্ৰহ

শ্ৰেণী:লোককথা
শ্ৰেণী:পাঞ্জাবী লোককথা
যম লাখুটি

যম লাখুটি (বৈজ্ঞানিক নাম:Cheilocostus speciosus) জিঞ্জিবাৰেচি (Zingiberaceae)পৰিয়ালৰ এবিধ সপুষ্পক উদ্ভিদ। এই গছ সাধাৰণতে দ-চানেকীয়া ঠাইত উৎপত্তি হয়।

বিস্তৃতি

যম লাখুটি দক্ষিণ-পূব এছিয়াৰ থলুৱা উদ্ভিদ। এই উদ্ভিদ ভাৰত, চীনৰ পৰা অষ্ট্ৰেলিয়ালৈকে প্ৰাকৃতিকভাৱে উৎপন্ন হয়। তদুপৰি ইণ্ডোনেছিয়া, মৰিছাছ, ফিজি, হাৱাই, কষ্টা ৰিকাম বেলিজ, মাইক্ৰ’নেছিয়া আদিতো এই গছ উৎপন্ন হয়। বহু ঠাইত এই গছৰ খেতিও কৰা দেখা যায়।

বিৱৰণ

যম লাখুটিৰ মাটিৰ তলত থকা শিপাৰ উপৰিভাগত আদা বা হালধিৰ দৰে টেপুৰ উৎপত্তি হয়। গা-গছজোপা এডলীয়া হয় আৰু একেটা মুঢ়াৰ পৰা কেবাজোপা গছৰ উৎপত্তি হয়। গা-গছডাল মঙহাল হয় আৰু ইয়াৰ উপৰিভাগত পাতল চানেকীয়া গাঠিবিলাকে বিকাশ লাভ কৰি থাকে। পাতল ঠাৰিৰ গুৰিত উৎপত্তি হোৱা বৌখাবোৰ সৰি পৰিললেে গাঁঠিৰ উৎপত্তি হয়।

যম লাখুটিৰ পাতৰ আকৃতি অলপ দীঘল চানেকীয়া হয়। গুৰিৰ ফালে বহল আৰু আগৰ ফালে ক্ৰমে সৰু হৈ পাতবোৰে এক প্ৰকাৰৰ দীঘলীয়া ডিম্বাকৃতি ৰূপ প্ৰদৰ্শন কৰে। পাতৰ বৰণ গভীৰ সেউজীয়া হয় আৰু ইয়াৰ উপৰিভাগে মিহি আকৃতি ধাৰণ কৰে।

কামসূত্ৰতো প্ৰসাধনৰ সামগ্ৰী হিচাপে যম লাখুটিৰ উল্লেখ আছে।

চিত্ৰভঁৰাল

তথ্যউৎস

বাহ্যিক সংযোগ

Horticultural Info
FloriData Info Page

শ্ৰেণী:উদ্ভিদজগত
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
সুমিতা ঘোষ

সুমিতা ঘোষ এগৰাকী ভাৰতীয় উদ্যোগী মহিলা। তেওঁ ৰংসূত্ৰ কালেক্টিভ আৰম্ভ কৰিছিল আৰু ইয়াৰ বাবেই ভাৰতৰ ৰাষ্ট্ৰপতিৰ পৰা নাৰী শক্তি পুৰস্কাৰ বঁটা লাভ কৰিছিল ৷ শ শ শিল্পীৰ সহস্ৰজন ৰংসূত্ৰ আৰু কোম্পানীটোৰ জৰিয়তে তেওঁলোকে আইকিয়াৰ দৰে বিশ্বব্যাপী গ্ৰাহকক এই ব্যৱধান দূৰ কৰি নিজৰ সামগ্ৰী বিক্ৰী কৰে।

জীৱন

কলকাতাত জন্মগ্ৰহণ কৰা ঘোষে অৰ্থনীতিত স্নাতকোত্তৰ ডিগ্ৰী লোৱাৰ পূৰ্বে মুম্বাইত স্নাতক ডিগ্ৰী লাভ কৰে। সঞ্জয় ঘোষৰ সৈতে বিবাহপাশত আবদ্ধ হৈ তেওঁলোকে ৰাজস্থানৰ স্বাস্থ্য শিক্ষাৰ উন্নতিৰ বাবে গ্ৰাম্য জনগোষ্ঠীৰ সৈতে কাম কৰিছিল। তেওঁৰ স্বামীক অসমত ইউনাইটেড লিবাৰেশ্যন ফ্ৰণ্ট অৱ অসমে অপহৰণ কৰিছিল, ইয়াৰ পিছত আৰু তেওঁ কেতিয়াও ঘূৰি নাহিল।

বহু বছৰ ধৰি ভাৰতৰ গ্ৰাম্য অঞ্চলত তেওঁলোকে সমাজ আৰু অৰ্থনীতিৰ উন্নতিৰ চেষ্টাত কাম কৰিছিল। ২০০৭ চনত ঘোষে সিদ্ধান্ত লয় যে তেওঁ গ্ৰাম্য শিল্পীসকলক উন্নত দৰমহা পোৱা কাম বিচাৰি উলিওৱাত সহায় কৰিবলৈ এটা ব্যৱসায় স্থাপন কৰিব আৰু ইয়াৰ বাবে প্ৰথম কামটো আছিল কিছু কাৰ্য্যকৰী মূলধন স্থাপন কৰা। কিন্তু তেওঁৰ হাতত সেই পৰিমাণৰ টকা নাছিল আৰু বেংকৰ মতেও তেওঁৰ বাবে ঋণ নিশ্চিত কৰিবলৈ কোনো জামিন নাই। সেই মুহূৰ্ততে তেওঁ সিদ্ধান্ত ল’লে যে তেওঁ শিল্পীসকলক বিনিয়োগ কৰিবলৈ মান্তি কৰাব আৰু বিনিময়ত তেওঁলোকে উদীয়মান কোম্পানীটোৰ শ্বেয়াৰৰ মালিক হ’ব।

২০১৬ চনত আন্তৰ্জাতিক নাৰী দিৱসত নাৰী শক্তি পুৰস্কাৰৰ বাবে ঘোষকো নিৰ্বাচিত কৰা হৈছিল নতুন দিল্লীৰ ৰাষ্ট্ৰপতি ভৱনত এই বঁটা প্ৰদান কৰে ৰাষ্ট্ৰপতি প্ৰণৱ মুখাৰ্জীয়ে । সেইদিনা আৰু চৈধ্যগৰাকী মহিলা আৰু সাতখন প্ৰতিষ্ঠানক সন্মান জনোৱা হয়। সেই সময়ত ৰংসূত্ৰত ২০০০ গৰাকী শিল্পী বিনিয়োগকাৰী আছিল।

বঁটা

নাৰী শক্তি পুৰস্কাৰৰ লগতে ঘোষক অনুদান আৰু ফেল’শ্বিপ প্ৰদান কৰা হৈছে। তেখেতে ফুলব্ৰাইট প্ৰগ্ৰেম, আৰু এছপেন ইনষ্টিটিউটত কাম কৰি আহিছে ৷

তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
শ্ৰেণী:পশ্চিমবঙ্গৰ ব্যক্তি
সুবালা (গ্ৰন্থ)

সুবালা হৈছে হোমেন বৰগোহাঞিৰ দ্বাৰা ৰচিত এখন অসমীয়া উপন্যাস।

উদ্ধৃতিসমূহ

সম্পূৰ্ণ নিজকে লৈ সংসাৰত কোনেও শান্তিৰে জীয়াই থাকিব নোৱাৰে। যাৰ কোনো নাই বুলি ভাবো, সিও নিজৰ নিৰ্জনতাৰ শূণ্যতাক পূৰ্ণ কৰি লয় গানেৰে, স্বপ্নেৰে, কল্পনাৰে, ঈশ্বৰৰ চিন্তাৰে, দেশৰ দহৰ সমাজৰ কাৰণে, আন একো নহ'লে উন্মাদৰ প্ৰলাপেৰে।
প্ৰত্যেক মানুহৰ নিজস্ব জীৱনটো একো একোটা নিৰ্জন দ্বীপ, সহানুভূতিৰ নাৱত উঠি সি অন্যান্য দ্বীপলৈ অহা-যোৱা কৰে। কেনেবাকৈ সেই নাও অচল হৈ সি যদি নিজৰ দ্বীপ এৰিব নোৱাৰা হয় বা ধুমুহাৰ কোবত সমুদ্ৰতে নাও ডুবি যায়, বাহিৰৰ সমস্ত দ্বীপমালাৰ লগত তাৰ যোগসূত্ৰ বিচ্ছিন্ন হৈ পৰে, কেৱল আপোন-মনৰ মুখামুখি হৈ সি তেতিয়া যি ধৰণৰ আচৰণ কৰে, আনৰ চকুত সিয়েই পাগলামি।

উৎস

বাহ্যিক সংযোগ

Category:অসমীয়া উপন্যাস
Category:হোমেন বৰগোহাঞিৰ সাহিত্যকৰ্ম
আফগানিস্তানৰ নাৰী

আফগানিস্তানত নাৰীৰ অধিকাৰ সময়বিশেষে সলনি হৈ আহিছে। ১৯২০ চনত ৰজা আমানুল্লাহ খানে দেশত আধুনিকীকৰণৰ প্ৰচেষ্টা চলোৱাৰ পিছত ১৯৬৪ চনৰ সংবিধানৰ অধীনত মহিলাসকলে আনুষ্ঠানিকভাৱে সমতা লাভ কৰে। কিন্তু নবৈৰ দশকত আফগান গৃহযুদ্ধৰ সময়ত মুজাহিদীন আৰু তালিবানৰ দৰে বিভিন্ন অস্থায়ী শাসকৰ জৰিয়তে এই অধিকাৰ কাঢ়ি লোৱা হৈছিল। প্ৰথম তালিবান শাসনৰ সময়ত (১৯৯৬–২০০১) মহিলাসকলৰ স্বাধীনতা আছিল নগণ্য। বিশেষকৈ নাগৰিক স্বাধীনতাৰ ক্ষেত্ৰত ইয়াৰ অভাৱ বাৰুকৈয়ে দৃশ্যমান হৈছিল। আমেৰিকাত ৯/১১ আক্ৰমণৰ পিছত যেতিয়া তালিবানক ক্ষমতাৰ পৰা আঁতৰাই দিয়া হয়, তেতিয়া ইছলামিক ৰিপাব্লিক অৱ আফগানিস্তানৰ অধীনত মহিলাৰ অধিকাৰ ক্ৰমান্বয়ে উন্নত হয়।২০০৪ চনৰ সংবিধানৰ অধীনত মহিলাসকল আইনগতভাৱে পুৰুষৰ সমকক্ষ আছিল।কিন্তু ২০২১ চনৰ ছেপ্টেম্বৰ মাহত পুনৰ বেছিভাগ কিশোৰীক মাধ্যমিক বিদ্যালয়লৈ ঘূৰি আহিবলৈ বাধা প্ৰদান কৰা হয়, আৰু স্বাস্থ্য তথা শিক্ষাৰ বাহিৰৰ বেছিভাগ খণ্ডতে মহিলাসকলক কাম কৰাত বাধা দিয়া হয়। মহিলাসকলক ৰাজহুৱা স্থানত মুখ ঢকা আৱৰণ পিন্ধিবলৈ নিৰ্দেশ দিয়া হৈছিল, আৰু ঘনিষ্ঠ পুৰুষ-আত্মীয় অবিহনে ৭০ কিলোমিটাৰতকৈ অধিক (৪০ মাইল) যাত্ৰা কৰাত বাধা দিয়া হৈছিল। ২০২২ চনৰ ডিচেম্বৰ মাহত তালিবান চৰকাৰে আফগানিস্তানত মহিলাসকলৰ বাবে বিশ্ববিদ্যালয়ৰ শিক্ষা আৰু প্ৰাথমিক শিক্ষাও নিষিদ্ধ কৰে, যাৰ বাবে আন্তঃৰাষ্ট্ৰীয় পৰ্যায়ত তেওঁলোক সমালোচিত আৰু নিন্দিত হয়।

২০২২ চনৰ জুলাই মাহত তালিবানৰ নেতা হিবাতুল্লাহ আখুণ্ডজাডাই তালিবানৰ মানৱ অধিকাৰৰ নিষেধাজ্ঞাৰ সন্দৰ্ভত আন্তঃৰাষ্ট্ৰীয় সম্প্ৰদায়ৰ সমালোচনা আৰু দাবীক তীব্ৰভাৱে বিৰোধ কৰি "ইছলামিক ব্যৱস্থা"ৰ শাসন ব্যৱস্থাৰ সম্পৰ্কে উত্থাপিত হোৱা সকলোধৰণৰ আলোচনা বা আপোচ নাকচ কৰিছিল।

যোৱা দশকত আফগানিস্তানত শিক্ষাৰ উন্নতি ক্ৰমান্বয়ে হৈছে যদিও ইয়াক আন্তঃৰাষ্ট্ৰীয় মানদণ্ডলৈ আনিবলৈ আৰু বহুখিনি কৰিবলগীয়া আছে। দেশখনত ছাত্ৰ-ছাত্ৰীৰ সংখ্যা প্ৰায় নবৈ লাখ। ইয়াৰে প্ৰায় ৬০% পুৰুষ আৰু ৪০% মহিলা। দেশৰ বিভিন্ন বিশ্ববিদ্যালয়ত ১ লাখ ৭৪ হাজাৰৰো অধিক ছাত্ৰ-ছাত্ৰীয়ে নামভৰ্তি কৰিছে। ইয়াৰে প্ৰায় ২১% মহিলা।

আফগানিস্তানত বিবাহ সাধাৰণতে ইছলাম আৰু আফগানিস্তানৰ সংস্কৃতি অনুসৰি হয়। আফগানিস্তানত বিবাহৰ আইনী বয়স ১৬ বছৰ। আফগানসকলে ধৰ্মীয় সম্প্ৰদায়, জাতি, জনজাতীয় সংগঠনৰ ওপৰত ভিত্তি কৰি ইজনে সিজনক বিয়া কৰায়। চুন্নী পষ্টুন আৰু ছিয়া হাজাৰাৰ বিবাহ দেখা পোৱাটো বিৰল। ইয়াৰ সমাজখন পিতৃতান্ত্ৰিক য'ত সাধাৰণতে বিশ্বাস কৰা হয় যে বয়সস্থ পুৰুষসকলহে নিজৰ পৰিয়ালৰ বাবে সিদ্ধান্ত লোৱাৰ অধিকাৰী। এজন পুৰুষে পত্নীৰ চুক্তিৰ প্ৰয়োজন নোহোৱাকৈয়ে বিবাহ বিচ্ছেদ কৰিব পাৰে। কিন্তু ইয়াৰ বিপৰীত নহয়।

তথ্যসূত্ৰ

শ্ৰেণী:দেশভেদে নাৰী